ભારતીયોના વાળના ઓરિજિનલ ટેક્સ્ચરને કારણે આપણે ત્યાંના લોકોના હેરમાં આ કલર પકડતાં થોડો સમય લાગે છે એટલે પ્રોસેસ એક કરતાં વધુ વાર કરવી પડે છે, જે તમારા વાળને ડ્રાય અને શુષ્ક બનાવી દે છે. વાળની પ્રૉપર કૅર ન કરાય તો વાળ બટકણા પણ થઈ શકે છે. બીજું એ કે દરેક પ્રકારના સ્કિનટોન પર આ વાઇબ્રન્ટ કલર સૂટ નથી કરતા. મોટા ભાગે ફેર સ્કિનટોન પર એ વધુ જતા હોય છે. સાથે જ કલર કૉમ્બિનેશનમાં જો ગરબડ થાય તો એ તમારા લુકને સુધારવાને બદલે બગાડી શકે છે. આ હેરકલરને લાંબો સમય સુધી રાખવો હોય તો તમારે શૅમ્પૂ અને કન્ડિશનરના ઉપયોગમાં વિશેષ ચોકસાઈ રાખવી પડતી હોય છે. વાળની ડ્રાયનેસ માટે પણ પ્રૉપર કાળજી ન રાખવામાં આવે તો તકલીફ વધી શકે એમ છે.